Jelgavā, 2020.gada 27.augustā (prot. Nr.14, 1p.)

**JELGAVAS PILSĒTAS PAŠVALDĪBAS 2020.GADA 27.AUGUSTA SAISTOŠIE NOTEIKUMI NR.20 - 29 “GROZĪJUMI JELGAVAS PILSĒTAS PAŠVALDĪBAS 2019.GADA 26.SEPTEMBRA SAISTOŠAJOS NOTEIKUMOS NR.19-19 “JELGAVAS PILSĒTAS PAŠVALDĪBAS NOLIKUMS”**

*Izdoti saskaņā ar likuma*

*"Par pašvaldībām" 21.panta pirmās*

*daļas 1.punktu un 24.pantu*

Izdarīt Jelgavas pilsētas pašvaldības 2019.gada 26.septembra saistošajos noteikumos Nr.19-19 “Jelgavas pilsētas pašvaldības nolikums” (Latvijas Vēstnesis, 2019, 202.nr.; 2020, 28.nr.) šādus grozījumus:

1. Izteikt 9.1.24.apakšpunktu šādā redakcijā:

“9.1.24. Jaunrades nams “Junda”.

1. Papildināt 30.2.apakšpunktu ar vārdiem “un to, ka komitejas sēdes norisē tiks izmantota videokonference;”.
2. Papildināt nolikumu ar 35.1 punktu šādā redakcijā:

“35.1 Ja komitejas loceklis sēdes laikā atrodas citā vietā un veselības stāvokļa vai komandējuma dēļ nevar ierasties komitejas sēdes norises vietā, un par to ir paziņojis ne vēlāk kā vienu darba dienu pirms plānotās sēdes līdz pulksten 10.00, komitejas priekšsēdētājs var noteikt, ka komitejas sēdes norisē tiek izmantota videokonference (attēla un skaņas pārraide reālajā laikā).

Komitejas loceklis uzskatāms par klātesošu komitejas sēdē un ir tiesīgs piedalīties balsošanā, neatrodoties sēdes norises vietā, ja viņam ir nodrošināta tehniska iespēja piedalīties sēdē ar videokonferences palīdzību, ir nodrošināta elektroniskā balsošana tiešsaistē un viņš ir reģistrējies dalībai sēdē, izmantojot elektronisko dokumentu vadības sistēmu NAMEJS.”

1. Svītrot 40.punktu.
2. Papildināt 64.1.apakšpunktu ar vārdiem “vai domes sēdes norisē ir izmantota videokonference”.
3. Papildināt 66.1.apakšpunktu ar vārdiem “lemt, vai sēdes norisē tiks izmantota videokonference;”.
4. Papildināt nolikumu ar 86.1 punktu šādā redakcijā:

“86.1 Ja domes deputāts sēdes laikā atrodas citā vietā un veselības stāvokļa vai komandējuma dēļ nevar ierasties domes sēdes norises vietā, un par to ir paziņojis ne vēlāk kā vienu darba dienu pirms plānotās sēdes līdz pulksten 10.00, domes priekšsēdētājs var noteikt, ka domes sēdes norisē tiek izmantota videokonference (attēla un skaņas pārraide reālajā laikā).

Domes deputāts uzskatāms par klātesošu domes sēdē un ir tiesīgs piedalīties balsošanā, neatrodoties sēdes norises vietā, ja viņam ir nodrošināta tehniska iespēja piedalīties sēdē ar videokonferences palīdzību, ir nodrošināta elektroniskā balsošana tiešsaistē un viņš ir reģistrējies dalībai domes sēdē, izmantojot elektronisko dokumentu vadības sistēmu NAMEJS.”

Jelgavas pilsētas domes priekšsēdētājs A. Rāviņš